Imagini șocante surprinse de un telespectator Digi24, la o terasă din localitatea Gătaia, judeţul Timiş. Un poliţist local loveşte cu sălbăticie un om al străzii. Agentul a încercat să-l alunge de la terasă şi a hotărât că forţa este singura variantă.

Imaginile au ajuns şi la primarul comunei, care are în subordine poliţia locală. Edilul a anunţat că va deschide o anchetă şi că poliţistul va fi cercetat disciplinar.